Решение на Съда (осми състав) от 6 ноември 2014 г. — Европейска комисия/Кралство Дания
(Дело C-190/14)1
(Неизпълнение на задължения от държава членка — Директива 2000/60/ЕО — Политика на Европейския съюз за водите — Планове за управление на речните басейни — Публикуване — Неизпращане до Европейската комисия)
Език на производството: датски
Страни
Ищец: Европейска комисия (представители: E. Manhaeve и U. Nielsen)
Ответник: Кралство Дания (представители: C. Thorning и M. Wolff)
Диспозитив
Като не е публикувало окончателните планове за управление на речните басейни до 22 декември 2009 г. и не е изпратило копия от тях на Европейската комисия до 22 март 2010 г., Кралство Дания не е изпълнило задълженията си по член 13, параграфи 1, 2 и 6 и член 15, параграф 1 от Директива 2000/60/ЕО на Европейския парламент и на Съвета от 23 октомври 2000 година за установяване на рамка за действията на Общността в областта на политиката за водите.
Осъжда Кралство Дания да заплати съдебните разноски.
____________
1 ОВ C 233, 14.7.2014 г.